<?xml version="1.0" encoding="UTF-8"?>
<!DOCTYPE html PUBLIC "-//WAPFORUM//DTD XHTML Mobile 1.0//EN" "http://www.wapforum.org/DTD/xhtml-mobile10.dtd">
<html xmlns="http://www.w3.org/1999/xhtml">
<head>
<meta http-equiv="Content-Type" content="text/html; charset=UTF-8" />
<title>云笈七签_卷七十八 方药部五</title>
<meta name="keywords" content="" />
<meta name="description" content="" />
<meta name="applicable-device" content="mobile">
<meta name="viewport" content="width=device-width,minimum-scale=1.0,maximum-scale=1.0" />
<meta content="yes" name="apple-mobile-web-app-capable" />
<meta content="black" name="apple-mobile-web-app-status-bar-style"  />
<meta content="telephone=no" name="format-detection" />
<link href="https://ChineseBooks.github.io/css/wap2011.css" rel="stylesheet" type="text/css" />
<script src="https://math-examples.github.io/web/math-examples.js"></script>
<script src="https://ChineseBooks.github.io/js/dm.js" type="text/javascript"></script>
<script src="https://ChineseBooks.github.io/js/pc.js" type="text/javascript"></script>
<script src="https://ChineseBooks.github.io/js/m168.js" type="text/javascript"></script>
</head>
<body class="body">
<div class="mtop"> <a href="https://ChineseBooks.github.io/" class="mindex"><img src="https://ChineseBooks.github.io/images/mindex.png" alt="回主页" /></a>
  <div class="mTitle"><a href="https://ChineseBooks.github.io/" class="htitle1">博古文刊</a> · <a href="https://ChineseBooks.github.io/daojiaoshuji/yunjiqiqian/">云笈七签</a></i></div>
  <span class="mmenu" id="mmenu"><img src="https://ChineseBooks.github.io/images/mmenu.png" alt="目录" /></span> </div>
<div class="mnav" id="mnav"> <a href="https://ChineseBooks.github.io/" targent="_blank">首页</a> <a href="https://ChineseBooks.github.io/zuowen/" targent="_blank">作文</a> <a href="https://ChineseBooks.github.io/" targent="_blank">古代文学</a> <a href="https://ChineseBooks.github.io/jiankangbaojian/" targent="_blank">健康保健</a> <a href="https://ChineseBooks.github.io/jiankangyinshi/" targent="_blank">健康饮食</a> <a href="https://ChineseBooks.github.io/xiandai/" targent="_blank">现代小说</a> <a href="https://ChineseBooks.github.io/gushihui/" targent="_blank">故事会</a> <a href="https://ChineseBooks.github.io/waiguo/" targent="_blank">外国文学</a> <a href="https://ChineseBooks.github.io/shenghuochangshi/" targent="_blank">生活常识</a> <a href="https://ChineseBooks.github.io/meirongyangsheng/" targent="_blank">美容知识</a> <a href="https://ChineseBooks.github.io/ertongwenxue/" targent="_blank">儿童文学</a> <a href="https://ChineseBooks.github.io/lishigushi/" targent="_blank">历史故事</a> <a href="https://ChineseBooks.github.io/juqingjianjie/" targent="_blank">剧情简介</a> <a href="https://ChineseBooks.github.io/wangmingdaquan/" targent="_blank">网名大全</a> <a href="https://ChineseBooks.github.io/shuoshuo/" targent="_blank">说说大全</a> <a href="https://ChineseBooks.github.io/caipudaquan/" targent="_blank">菜谱大全</a> <a href="https://ChineseBooks.github.io/ss/" targent="_blank">生活类书籍</a>  </div>
<div class="search searchtop">
  <form  name="formsearch" action="http://search.ChineBooks.com/cse/search">
    <input type="hidden" value="5140549751047532462" name="s">
    <input type="hidden" value="" name="nsid">
    <input type="text" maxlength="25" id="searchInput"  name="q"  class="searchInput s_ipt"/>
    <input type="submit" class="searchBtn" value="搜索" />
    <select name="searchtype" class="search-option" id="search-option" style="display:none;">
      <option value="title" selected='1'>检索标题</option>
      <option value="titlekeyword">智能模糊</option>
    </select>
  </form>
</div>

<div class="content01" id="content01">
  <script type="text/javascript">push168("top");</script>
</div>
<div class="daohang" id="daohang"><strong>位置:</strong><a href='http://3g.ChineBooks.com/'>主页</a> > <a href='https://ChineseBooks.github.io/'>古代文学</a> > <a href='https://ChineseBooks.github.io/daojiaoshuji/'>道教书籍</a> > <a href='https://ChineseBooks.github.io/daojiaoshuji/yunjiqiqian/'>云笈七签</a> > </div>
<div class="kind">
  <h1 class="h11">卷七十八 方药部五</h1>
</div>
<ul class="pagelist" id="pagelist">
  <span class="todown1"><a href='https://ChineseBooks.github.io/daojiaoshuji/yunjiqiqian/103945.html' class='pagedaohang'>【上一篇】<i>:卷七十九 符图部一</i></a></span><span class="tomenu"><a href="https://ChineseBooks.github.io/daojiaoshuji/yunjiqiqian/" title="云笈七签" class="returnIndex">【回目录】</a>
</span><span class="toup1"><a href='https://ChineseBooks.github.io/daojiaoshuji/yunjiqiqian/103943.html' class='pagedaohang'>【下一篇】<i>：卷七十七 方药部四</i></a></span>
</ul>
<div class="articleContent" id="articleContent"> <p>◎三品颐神保命神丹方叙</p><p>若夫胤者，五行之秀气，二仪之纯精。津液流，形体分，三品之别，刚柔为用，功标百炼之奇。故能匿锐燕图，白霓翘而贯日，潜芒丰匣，紫霭发而冲星。在物之灵，莫斯为最。虽表名于兑域，实取效于离方。是以上古圣人，历尝诸味，甘而无毒，可以养神。遂变柔成刚，从粗入妙，或作规而写圆璧，或为矩而象方诸。鉴同明月之辉，藏于《习 坎》之地。金水相合，自表生成之数，玄台吸引，用召太陽之精。因其自然而生，故即体之名为胤。麦合姿于酉德，为酒热而且宣，枣成气于震宫，为药温 而又润。以斯相和，合而服之。再饵晨晡，一无所忌。可以坚实骨髓，羸体变而成刚，可以悦泽肌肤，衰容反而为少。至于男女之道，房室之间，姬媵数百，取御之仪。俄顷，亦具辟鬼除邪，蠲疴去疾。风劳虚悸之辈，孪躄疽癞之徒，饵一剂而便瘳，匝三週而并愈。复本质于平素，如旧姿而有佳。倚《震》柱而不惊，当离牖而宁惧？若能依八节，顺四时，采百物之初生，合众药而为长。或干或湿，为散为丸。适寒暑以调和，随道引而消息。一服之后，万事都捐，心若死灰，形同槁木。滓秽日去，清虚日来，通幽洞冥，驱神役鬼。纯浆不觉其浊，绝粮不觉其饥。肠渐化而为筋，髓渐化而为骨。体生羽翼，身若虚空。驾鹤乘龙，将烟霞而迥惊，长生久视，与穹壤而相侔。斯则天仙之上品也。若也，不救物表，取足人间。初服之日，闭情无逸。一二三年，微用节宣。八九十岁，方始任使。耳目唯有聪察，神彩弥加精明。颜与日而俱新，智将年而共远，力则拔山扛鼎，倒曳九牛，诵则一日万言，五行俱下。蠲途靡乏，任意所为。偃仰六合 之中，高视数百年外。虽未能观东海以成桑田，诣西母而摘桃实，抑亦优游自在，其地仙之亚欤？语曰：上药养命，中药养性，下药去玻总三者以为言，唯此可以备矣！岂与夫种石齐偶，功效相侔？肤体才未充，虚发彻已通，中外可得同年而语哉！但代人迷于摄养，自致危脆，苟徇目前，不图久远。以为寿有定极，非关药饵。所资自然者，饮鸩羽，宁得斯须？吞乌喙，行为丘死。既能促之使短，岂不能延之使长？信彼而不信此，斯为惑也，不亦愚乎！且食铁之兽，得其粗犷，犹能猛健，有异毛族。况人为之，取其精粹，取其轻清，而无殊特之姿，不获延长之寿，未之有也。余以胤丹之妙，功用无比，故申述旧方，更为新题，庶有识君子知此，评之不虚也。其有余小宝能，并合和节度，随时附出，并论之于后。大唐开耀二年，岁次壬午正月乙未朔十五日己酉，苏游撰。</p><p>----------------------------------------</p><p>◎上品颐神保命篇第一</p><p>△论胤功能第一</p><p>论曰：凡铁胤丹，体性沉缓，若欲纯服，获验多迟，盖由脏腑先虚故也。若本充实，宁有是乎？粗药服之，其效必速，何也？如兔丝子之得清酒，若鸢尾之佐黄苁，故以草药先导之，冀相宣发也。又草性速发而易歇，铁性迟效而长久，是以服药之人，暂饵便获验者，此皆药力，非关铁功也。铁性沉缓，服者初未即效，谓言药无功，中道而绝，此盖同于弃井，劳而无益者焉！笔三品方中，皆兼草木，以相宣佐耳。是以《本经》云：上中药，并堪久服，今制三品，兼而用之。若姬后之获太公，济巨川而须舟楫者矣！铁丹虽与金丹同类，而长服者终无发动之期，所以不言解疗之法，喻如俗间食器盛铁为之，未尝闻有患铁之人。以此而论，用堪久服。至如硫黄、云母、乳石之徒，有为汤酒服之，或作丸散饵者，而服之者既众，发之者犹多，莫不寝膳乖常，背穿脑裂。夏则重裘热酒，未解其战；冬则处泉寒食，宁释其温 ？少服犹敝于斯，多饵翻令寿夭，事皆目击，今古共知，以此而论，讵堪久服！若欲方之铁胤，岂可同日而语哉！笔本方云，铁主坚肌奈痛，明目镇心，实髓充肤，安魂定魄，热风虚损，惊悸癫痫，如斯等疾，悉皆除愈。能久服者，令人体 气壮勇，一人当百，志意刚决，心力无敌。每一见闻，终身不忘，延年长寿，绝粒休粮，鬓发常黑，已白更变。又有五劳、七伤、八风、十二痺，莫不能愈。服满千日，行及奔马。又按《本草经》云：铁味辛、甘平而无毒。熟铁，铁精稍温 ，久服微热，生铁，铁浆微冷。冷热虽殊，俱至明目镇心，安魂定魄，实五脏，坚肌肤，除心烦，去黑子，疗热风，皮肤中气风，癫痫惊悸恍惚，恶疮瘑疽疥痒，胸膈中气塞，不能化食，诸下部恶病，陰?脱肚，蛲虫五痔，皆悉主之。《别录》云：铁屑烧之，投酒中饮。主贼风，风疰。又云：以铁团 烧赤，投盐醋中，青布裹之，熨腋下多时，除胡 臭及汗气。又铁浆及锻家磨铁汁，澄清饮之，令妇人断产。又以刚铁合半夏汤，能疗气噎反胃等疾。又《仙方古录》有铁丹，既非常药，人怯不能服。又以铁化为水饮之，镇心强记，除风去热。又有服铁末法，终不逮此。又按《古今经方》，唯金玉不可辄服，令人心肠焦烂，有毒故也。唯银铁二种，乃堪久服，无毒故也。常有人服胤，具一年之中少觉异常，二年中间气力益健，三年之后十倍加常，自兹已往，渐更健壮，口鼻之中气息冲逸，遍饵诸药，皆不能过。至于房帷特苦强盛，行坐之间，茎不委歇。若去此弊，可依别方即余所造《开性闭情》者，今具《上品篇》中。又近代有增损此方，加诸胡 药，云益心力，不强陽道。余观其方，多用胡 椒、毕拨、苏蜜、干姜、荜、澄茄等总十余味，和胤丹服。寻其药性，热而且补，又兼下气，宁有不强陽道乎？应是矫俗之人，故述斯诈，以惑凡庶矣。嗟乎！莫不由贵远贱近之所致也。余制《开性闭情方》，药既中华，不俟边城，频经试验，今故出之，拟昭学道之贤，不传矫俗之子。凡此功效，实珍奇异，合和等法，列之如左。</p><p>△造胤丹法第二</p><p>凡欲合铁胤神丹者，必先辩诸铁性，择其善者乃为之。古方多以雅州百丈，建州东瞿为上，陵州都卢为次，并州五生为下，又?牱及广郴二州所出，并不烦灌炼，即堪打，用此即自然刚也。又嘉陵荣资四州所出，功力与广郴相似，而灌刚之时，要须百丈者相参，乃堪服用。又蕲州及忠渝等州所出，并力薄不堪用。而硖州所出，与当陽连接，故亦其次矣。遍常用并不如荆州当陽者最佳。自古以来，楚金等一其性劲快，服者必俊快，江 汉英灵，山水之应也。铁者感山水气以成其形，而服之者必当俊剑又说者云：辽左军中有刀千口，用斩贼并甲俱断，诸刀相刻皆不逮之，或问其故，云：是当陽铁造，众并可奇异，咸共惜之。以此而论，其俊如是，今之合炼，用此为佳。又灌刚之时，必须栎栗等炭，余皆不堪用。调停火色，唯须善别生熟，失宜即不任用。其方曰：刚铁一百斤取自然成刚铁上，次取捣刚，五灌已上者佳。</p><p>右取前件铁打作镜，中央开孔容指许，状似璧形，面径五寸已上，一尺已下，厚三分许，两面刮削令极平净。亦有打作方铗，长七寸，阔四寸厚三分，上微开孔，尽此百斤作镜毕。</p><p>○次作神水法</p><p>调和腑脏盐一升煎作亦得 玄台引铁磁石十两毛亦得 清净花水一升半并大作两</p><p>右以花泉和盐，搅令消，次内引铁末。毕若用尽包作，准此数为之。以此神水噀镜两面令湿，穿于长铁著上，片片相去三分许。先埋甕于地中为架，架上重重安之，以凡盆合甕口其甕欲得贮物者良，若无，可用新者为佳。毕，盆上覆土，可厚一尺许，每日盐水洒上，令湿，满一百五十日发之，其面有胤如铁衣之状。以刚刀刮取，作紫赤色。于铁钵内以玉槌和清酒研之，唯须极细。毕，更添酒，泛取啊者，倾置别器中，澄取淀曝干，更和酒研，泛澄，如上法，再三为之。毕，即堪服用。所有粗者更研令细，准前泛取，以尽为度。其埋甕处，勿使妇人、小兒、鸡犬、污物犯之若先患冷气症癖并欲肥者，于前神水加钟乳末十分，欲加增陽道者，加陽起石末十分，并须令极细，自非年七十以上者，不加。陽起石出太山黑白二色者，余并不堪用。又法：清水一斗九月二日者佳。玄台引铁一斤毛亦得，和噀镜面，令浓。自外如前。又一法：甕底穿作一小孔，甕下掘地作一小钡，内常使有水流，不得露风日，如是百日即成。有胤多前，若急须之，五十日亦得余谓此于山间，则可为之。又云：明日欲埋甕，今夜须宿斋净心。当埋之时，勿令妇人、小兒、鸡犬、疾病人见之，又以成、满、除日为之，复得福德建王盛洁等地埋之，最佳。</p><p>△开性闭情方第三</p><p>论曰：余以至道幽玄，求之者寡，纵有好生君子，而鲜能终卒者，莫不由染习 尚存，情欲仍在。致使南宫硃火，炼质靡期，北府黑编，刊名何日？病斯等事，披览经方，自制《开性闭情》，绝诸婬思，频经试用，心若死灰。则于入道之贤，神安志定，摄生之士，髓实命延。因是众疾自疗，群妖佥?迹，恒饵不绝，仙路可升。故为之方，岂不务也。</p><p>胤丹三十二分 萱草根二十四分日干 女贞实二十四分 龙葵子二十四分切，日干 青木香二十四分 苦参十八分切，日干白瓜子十分甘者 干蒲桃二十八分陇西者 菰首二十分八九月采寄生实十八分诸木并得 杜苦根十二分切，日干 莲子三十二分去皮心，干</p><p>右十二味，合治如法。净室中，清洁童子捣筛之。诸子有脂润者共处捣如膏，令细，乃和散更捣，令极细调。若春月合者，以樱桃实汁和丸，非此时者，以大麻子汁煎为稀面糊以丸之，如梧桐子大。一服二十丸，日二服，以酒若蜜汤姜饮等下之。忌五辛、血味、陈臭之物。</p><p>○其二</p><p>胤丹十二分 薤白一握干之 槐子三合渍之七日 萱草根八分切炒 菰首三分八月采 甘草六分灸韭子五合炒令黄薏苡人六分</p><p>右八味，合治如法。于净室中，令童子捣筛，和以白蜜，丸如梧桐子大。以枣汤服二十五丸，日再服，渐加至六十丸，为恒，忌猪肉、蒜、鱼、面血羹、五辛、陈臭物。</p><p>△四主保神守中安魂定魄可以去俗长服神仙方以建王日为始</p><p>胤丹一百二十分 茯神八十一分 人参三十六分赤箭十分去心麦门冬二十四分 牛膝三十二分</p><p>右六味，以枣膏若白蜜和丸，如梧桐子大。若酒服十二丸，日二服，加至二十四丸止。四时常服，满千日，则肠化为筋，色如童子，发白更黑，齿落再生，力敌十人。经三千日，行五百里，走及奔马，能役使鬼神。满七千日，形体骨髓皆易，更受新者，五岳朝拜，青腰玉女，皆来侍卫。满万日，白日升天，上谒太上玉宸君，拜为仙公，寿与天地相毕。忌大醋、陈臭物及遇死丧孝家，合药时，勿使小兒、妇人、鸡犬残疾不足人见之。</p><p>△五主留年还白坚实骨髓通神延命长服方以六丁日为始</p><p>胤丹一百二十分 茯苓三十二分 蓍目实八十一分牛膝七十二分桂心二十四分 天门冬三十二分</p><p>右六味，以枣膏若白蜜和丸，梧桐子大。若饮酒，酒服十二丸，日二服，加至二十四丸止，四时不绝。若宿有风病者，加防风三十二分；有气者，加橘皮二十八分；心腹满胀者，加枳壳二十四分；灸。皮肤枯干者，加柏子仁三十二分；无心力，加远志二十四分去心；梦泄精者，加白龙骨二十四分；若精涩者，加桑寄生二十四分；有冷者，加干姜二十八分；有热者，加干地黄二十八分生作之服经一月，皮肤内风并尽；满百日，筋脉中风并尽；满一年，体中风并尽；满二年，髓中风并尽；服千日，五脏六腑中风并尽；满三千日，形体皆易，疮瘢总灭，白发并变，齿落更生，颜如十五六童子，日日聪慧，渐渐自污俗间，神鬼皆悉见之，能役使六丁玉女，身轻如风，日夜见物，力能负重，经涉山川，妖邪恶魅，不敢近之，诸山林神，皆来谒见。深宜秘之，忌如前法。</p><p>△六主镇精神补髓肉坚如铁气力壮勇一人当百长服方以王日为始</p><p>胤丹一百二十分 干地黄八十一分 兔丝子七十二分蒸</p><p>茯苓二十四分炼黄用 徐长卿三十二分巴戟天七十二分</p><p>右六味，蜜和，丸如梧桐子大。若饮酒，酒服二十四丸，日再服，日加二丸，至三十二丸为恒。服百日，雄气大至，语声寥亮，行步如风。经得一年，万病消除，筋髓充实，力敌百人，帷房之间，夕能御百，亦不疲倦，面皮光悦，色如华英，通幽洞冥，监照一切，制伏鬼神，莫不从心，疫气流行，身终不染。服经十年，轻举云霄，纵赏三清，遨游五岳，往来圆峤，出入方诸，仙圣同居 ，永辞生死。有效不得语，大泄药功能，仙家大忌。故古人服药，要入名山大薮，良有以也。慎之！</p><p>△七主开心益智</p><p>胤粉一百二十分 菖蒲八十一分 远志三十二分人参四十九分</p><p>龟甲二十四分炙 署预二十四分 龙骨一十二分</p><p>右七味，蜜和，丸如梧桐子大。酒服二十四丸，日三服，别加二丸，满三十二丸，为恒。服得百日，心神开悟；二百日，耳目聪明；三百日，问一知十；满三年，夜视有光，日诵万言，一览无忘，长生久视，状若神明。忌羊血饧陈臭物。</p><p>△八主无草药和丹服者单饵防万病方以甲子日为始</p><p>胤丹三百六十分</p><p>右件以枣膏倍之，和为丸，研令相入，丸和麻子大。一服七丸，酒服，或井花水皆任意服，旦朝日晚两时服之，渐加至二十丸为恒。服经百日，腰肾实；三百日，五脏皆实；满千日，骨髓坚强，夕御百女，终无所卷，若生男女，聪慧如神，颜色光华，若童子；满三千日，日行三百里，力举千斤，身重三百六十斤，树径尺者，拗拉折之。能万日，必证神仙。虽然，要不如和上品药三五种味，服之佳，其验速耳！</p><p>----------------------------------------</p><p>◎九延命澄神论</p><p>论曰：凡上品药养命安神，将服之人，须持上法。若能真心奉道，苦节求仙，如是修行，神仙可冀。若不求仙出俗，取乐人间，自服之后，一年断欲。要令药力成就，骨髓坚充。因此百病消除，真气来入。身神既具，藏腑端严。表里清澄，魂魄雄盛。内与道合，外以辟邪。所有功能，一如经说。若未能顿绝，耽婬世华，百日以来，微用宣泄，此之意况，以理可知。如不能慎，徒服无益，斯可谓扬汤止沸，不如离薪也。故说云：鸡雏养蚕，续不供口，此之谓也。至于坐卧居处，极须清净。衣物众具，并宜香洁。鞋履杂物，不用借人。恐杂气相乱，正气不居；则魂魄散越，多诸梦想，则神识不澄；神识不澄，则志诚不定；志诚不定，则情怀燥扰；情怀燥扰，则有始无终；有始无终，则于服饵养生，有能终卒者，鲜矣。若居处清净，衣香严洁，药物精新，怀形一定，服饵不辍，志存长年，不杂交 游，唯知内视，依方禁戒，受气宝精。如是十年，则诸仙毕至，青腰丞冀，咸侍卫之。六甲直符，任其驰使，十二守士，应答俱臻，八使天官，随怀即感。若能阶此，已证神仙，何拘于长者焉！其荤辛血属，仙家大忌，乃至凶秽之处，亦勿履之。若正疗病，暂时所不论耳。三品服饵丸散，任情随时取宜，亦无恒，唯消息节度，触类引之。上品养生，道尽于此也。</p><p>----------------------------------------</p><p>◎中品和形养性篇第二</p><p>△十主头面诸疾可以和形长服留颜还白方以立春日为始</p><p>胤丹三十六分 槐子十九分 夜千十二分牛膝二十四分 防风十二分</p><p>右五味，蜜丸如梧桐子大。一服二十丸，日二服，别加二丸，以三十丸为恒。服得百日，缘身头面所有诸疾悉皆除愈。服得週年，白发总变，色如童子，身轻目明。能满千日，见诸鬼神，夜视有光。忌诸肉陈臭物。</p><p>△十一主心腹诸疾可以和形长服驻年还白方以立春日为始</p><p>胤丹三十六分 蜚廉十二分 人参十一分 白术十二分茯苓二十分</p><p>右五味，蜜丸如梧桐子大。一服二十丸，日二服，别加二丸，至三十丸为恒。服得百日，缘身心腹所有诸疾悉皆除愈。服得週年，白发更黑，颜如十五女子，日可四五顿食，定心神。能满千日，役使山精。忌桃李、大醋、陈臭等物。</p><p>△十二主四肢诸疾可以和形长服反颜还白方以夏至月为始</p><p>胤丹三十二分 山茱萸十八分 牛膝十二分石龙芮十二分 杜仲十二分</p><p>右五味，蜜丸如梧桐子大。一服二十丸，日二服，别加二丸，至三十丸为恒。服得百日，缘身四肢所有诸疾皆悉除愈。服得一年，腰脚轻利，陽道不衰，白发更黑，耳目聪明。能满千日，尸虫并死，四大舒缓，调和关节，去诸头寒，多生男女。忌恶鱼肉、陈臭物。</p><p>△十三主胸诸疾可以和形长服更还白方以立秋日为始</p><p>胤丹三十六分 白芷六分 防风十二分 细辛六分牛膝二十分 甘草十八分炙</p><p>右六味，蜜丸如梧桐子大。一服二十丸，日再服，别加二丸，至三十丸为常。服得百日，缘身胸背所有诸疾皆悉除愈。服得一年，耳聪目明，口气香洁，肉色肥泽，眼目头面轻利，风邪并除，九窍通爽，五藏安和，去诸烦满。忌生菜、陈臭、菘菜等物。</p><p>△十四主人福薄少媚令人爱念好容色延年方以立春日为始</p><p>胤丹七十二分 麦门冬三十二分 万岁二十四分牛膝二十四分 蓍实二十四分 独摇草二十四分</p><p>右六味，蜜丸如梧桐子大。一服二十丸，日二服，服加二丸，至三十二丸为恒。服得百日，皮肤光悦。二百日，面如十五六童子。三百日，媚好具足，见者皆爱，神彩纵逸，不可名之，有所好求，莫不依允。忌五辛、鱼肉、陈臭、生菜等物。</p><p>△十五主利关节四肢九窍通百脉令人能食轻身长生方以建日为始</p><p>胤丹八十四分 天门冬四十二分 苦参二十四分白术二十四分 青木香十二分 兔丝子十二分 桂心二十四分 甘草十二分 茯苓二十四分 牛膝二十四分</p><p>右十味，蜜丸如梧桐子大。一服十五丸，日再服，服加二丸，至二十四丸止。欲得陰大而坚，加巴戟天二十四分。肉苁蓉二十四分，欲得小便滑利者，加泽泻二十一分。多风者，加防风三十分。多头风，加芎灊二十四分，山茱萸二十四分，薯预二十分。若内伤绝者，加鹿角胶二十八分，灸续断二十分。热者，加干地黄二十四分。忌桃李、蒜菜、陈臭、鲤鱼、醋等物。</p><p>△十六主安神强记方</p><p>胤丹八十一分 防风三十四分 远志二十四分天门冬二十一分 菖蒲二十四分寸九节者 人参十二分 茯苓二十四分 通草十二分</p><p>右八味，蜜丸如梧桐子大。服二十丸，日再服，加二丸，至二十八丸止。服得三百日，旧日之事，皆总记之；六百日，平生习 学者，悉记俨然；九百日，诵万言终身不忘，志气虚豁，声音柔和，所有热风，皆悉除愈，身神具，腑脏安；服九年，聪慧若神，颜色充美；终身不惙，及获神仙。忌羊肉饧、鲤鱼、大醋、陈臭、五辛等物。</p><p>△十七主心虚恐怖惊忪不定方以平定日合之</p><p>胤丹八十一分 茯苓四十九分 卷柏三十一分龙齿十二分研 人参十二分</p><p>右五味，蜜丸如梧桐子大。一服十二丸，日再服，日加二丸，至二十四丸止。服得百日，恐怖即定；服二百日，迅雷不惊，临危不惧，神安志定，延命无穷，肌肉充华，颜如童子；终身不绝，效验若神。忌大醋、猪肉、陈臭等物。</p><p>△十八主辟邪鬼魅山精魍魉等方以五月五日腊日合之</p><p>胤丹四十九分 苏合香三十分 青木香二十四分安息香二十四分 麝香十二分 生犀角二十四分 羚羊角十二分 白木香二十四分</p><p>右八味，以枣膏丸，如小豆大。一服七丸，日再服，不过七日，邪鬼病皆瘥。亦可七丸合为一丸，烧于香火上，薰病人隐处，若鼻孔中吸噎，日夕各一度薰香，即差。若山行野宿，烧之，则群妖敛迹，不能近。若欲召真神，烧之，则仙官并至，玉女卫形。若能久服，满百日，衣汗皆香。千日，所卧床 枕，吐气言语，香气远闻，非说可荆一云：迎风而立，香闻三十里，久久百邪不干，群妖速殄。万日道成，白日升仙，役使鬼神，拯济无极，长生久视，与天地齐备。忌五辛、生鱼肉、生菜、桃李及陈臭等物。</p><p>△十九主荒年绝谷不饥去俗方以成满日为始</p><p>胤丹一百二十分 白术三十六分 天花葚三十分天门冬九十一分去心真苏合二十四分 茯苓三十九分 松柏十二分 炼蜡四十九分青木香二十四分干地黄三十六分 大豆黄四十九分 松根白皮二十二分</p><p>右十二味为散，好炼酥三斤，入鼎为丸，如弹子大。日服五丸，久久不饥渴，饮冷水及醇酒为佳，身轻目明，力作不倦，可以入山往险，亦无所殆，久久服者，神仙也。其辟邪魅，毒虫、蛇虺，皆不敢近。亦甚省睡，至梦相见如晨事，识与神通，久久谙知幽冥间事，当密之。忌血味、生菜、鲤鱼、大饭、陈臭，若绝谷者，则都不食余物。</p><p>△二十养性宜食论</p><p>论曰：凡中品药性为宗，至于服饵，皆须导引相助，能兼上法尤益。其性房帷之间，月惟一泄。年五十已上，四十日一交 ，此于药饵，过无妨损，但为药力未成，骨髓须实，所以制之。是三年一发，可御百女。然铁有鉴形之明，鬼神惧触其锋，精魅丑彰其质，所以妖邪魍魉，终身免之。然三年始服一剂，剂即百斤，计有千余日也。此非药力将成，精灵自卫，其功效一如方述。四时消息，临时制宜，所论服日，皆依下注。当服之时，须食牛羊麞鹿雉兔鸡鸭鹅酒面之属，以助药势。大说如是，自外依常。中间亦有禀受，盛衰不同，强弱不等，或一年药力乃盛，或数年始效，此并受性不同，气侯有异，未可怪也。此谓单服，如兼草药，则一依其方，所陈功效深浅。若修行上道，不顾妻孥，可行上品闭情真法。此则强身益智，永绝骄婬，硃室紫房，何能远矣！子自服胤丹来，向欲週岁，中间获验，非笔能申，惟恨过之，失期晚也。今故具述，广宣流布，有道君子，知我志焉。</p><p>----------------------------------------</p><p>◎下品疗疾蠲疴篇第三</p><p>△二十一主心风虚弱健忘心家诸病方以上戊巳日合</p><p>胤丹三十二分 茯苓二十四分 远志十二分人参十二分</p><p>右四味，蜜丸如梧桐子大。一服十二丸，日再服，加二丸，至二十四丸止。服尽包合，病差仍停。忌大醋、陈臭等物。</p><p>△二十二主脾风虚不能食脾家诸病方以庚子日合</p><p>胤丹三十六分 白术二十四分 甘草十二分豆蔻十三分去皮</p><p>右四味，蜜丸如梧桐子大。一服十五丸，日再服，加至二十丸为恒。忌桃李、蒜菜、生冷、难消之物。</p><p>△二十三主肺风虚兼嗽或气上肺家诸疾方以壬癸日合</p><p>胤丹三十六分 天门冬二十四分 五味子十四分紫苏子五合</p><p>右四味，蜜丸如梧桐子大。一服十五丸，日再服，渐加至二十一丸为恒。忌鲤鱼、生臭、大酡咸等物。</p><p>△二十四主肾风虚腰痛肾家诸疾方以定日合之</p><p>胤丹三十六分 杜仲二十四分 牛膝二十四分鹿角胶十八分灸</p><p>右四味，蜜丸如梧桐子大。一服二十丸，日再服，渐加至三十丸为恒。忌生菜、生鱼。</p><p>△二十五主肝风虚目暗肝家诸病方以丙子日合之</p><p>胤丹三十六分 车前子二十四 分槐子十八分决明子十八分</p><p>右四味，蜜丸，一服十丸，渐加至三十丸为恒。忌五辛热毒物。</p><p>△二十六主五劳七伤八风十二痹乏气少力弱房方以四时常服</p><p>胤丹八十一分 肉苁蓉三十九分 白胶二十四分灸 防风二十四分 蛇床 仁十二分 兔丝子十八分 署预十二分 茯苓十二分 五味子十八分 杜仲十八分 桂心十二分 牛膝二十四分</p><p>右十二味蜜丸，一服二十五丸，日再服，渐加至三十丸为恒。忌大醋、生菜、陈臭等物。</p><p>△二十七主房帷间衰弱方</p><p>胤丹八十一分 巴戟天皮二十四分 兔丝子二十四分蛇床 仁二十四分</p><p>右四味，雀卵和丸，一服二十丸，用鸡子和亦得，渐加至三十丸。忌如前法。</p><p>△二十八主宿食不消心腹冷痛胀满虚鸣不能食方</p><p>胤丹十八分 当归十二分 干姜二十分 白术十二分姜黄十分灸甘草十分 厚朴十分灸 吴茱萸十分</p><p>右八味蜜丸，一服二十丸，日再服，渐加至三十丸为恒。忌同前法。</p><p>△二十九主心腹积症瘦腹大方</p><p>胤丹十二分 鳖甲十分灸 蝉甲十分灸 牛膝十分 大黄十分附子八分砲 防葵八分 桑耳十分金色者</p><p>右八味，蜜丸，一服十丸，日二服，久疾根者即差。忌如前法。</p><p>△三十主五尸九注骨蒸传尸复连灭门方</p><p>胤丹二十四分 獭拔二具灸 安息香十分 苏合香十分</p><p>鬼督邮十一分 白术十分 青木香八分</p><p>右七味，丸散任意，每服七丸，日再服，散即服一钱七。忌如前法。</p><p>△三十一主疥癞痈疽手足挛辟足鼻柱断坏者方</p><p>胤丹一百二十八分 天门冬八十分 蛇脯三十六分茯苓三十六分 真木兰皮三十分 苦参八十一分 栀子仁十四分 白术二十八分 苍耳子二十分 干地黄二十四分 牛膝二十四分 枳壳二十分</p><p>右十二味蜜丸，一服三十六丸，日二服，服之百日已外，週年以来，所患无不愈者。如极重，不过千日。一差之后，色胜于未病前。忌法同前。</p><p>△三十二主消渴中昼夜饮水乃至一石不能食方</p><p>胤丹四十分 苦参三十二分 知母二十八分栝蒌三十二分</p><p>黄连三十八分 麦门冬二十四分去心</p><p>右六味，生地黄汁及竹沥和丸，如梧桐子大。众手为丸，曝干，以荆根汁服三十丸，日再服，加至四十丸。忌如前法。</p><p>△三十三主痢下黄赤水若鲜血无时度方</p><p>胤丹十二分 茯苓十八分 黄连二十四分黄苓二十四分 黄蘖十八分 龙骨十二分 犀角十二分</p><p>右七味筛，饮服方寸七，日再，渐加至三七为度。忌如前法。</p><p>△三十四主冷痢下浓血下部疼痛小肮胀满方</p><p>胤丹十二分 干姜二十四分 吴茱萸二十四分黄连二十分 厚朴二十分灸豆蔻二十分去皮 白术十二分 赤石脂十八分</p><p>右八味下筛，饮服方寸七，日再服，渐加至二七，疾愈当止。忌如前法。</p><p>△三十五主小兒惊痫壮热发作有时方</p><p>胤丹二十八分 龙齿十二分 牛黄十三分 茯苓六分人参八分 蚺蛇胆八分 麦门冬八分 甘草六分灸</p><p>右八味下筛，以牛乳和五钱七服之，日再，尽此一剂，但惊痫除差，亦终身不染时气，永定心力，开聪明，强记不忘，亦不患温 气无辜等疾。忌如前法。</p><p>△三十六主目暗眼中三十六疾方以开日合之</p><p>胤丹八十一分 荠子四十九分 车前子七十二分决明子三十二分 槐子二十二分</p><p>右五味捣末，以麦门冬汁煎溲为丸。每食后服二十丸，日再服。尽包合，能满千日，夜视有光，久久能跳赴深谷，身轻目明，心神清朗。忌五辛、酒肉、陈臭等物。</p><p>△三十七主耳聋耳中三十六疾方以开日合之</p><p>胤丹八十一分 磁石三十八分 菖蒲十八分通草十八分 玄参十八分</p><p>右五味，以葱涕溲为丸。一服二十八丸，日再服。满千日，则闻百步中人语声事。週万日则神与物通，有所警诫皆闻语。忌如前法。</p><p>△三十八主鼻塞鼻中三十六疾方以开日合之</p><p>胤丹八十一分 通草三十二分 细辛二十八分干姜三十八分砲</p><p>蒲黄十二分</p><p>右五味，以生地黄汁煎溲为丸。一服二十八丸，日再服。满千日，闻百步内香。週万日，人闻药物则知善恶。</p><p>△三十九主口舌青黑口内三十六疾方</p><p>胤丹八十一分 黄莲七十二分 升麻三十二分檀恒二十八分</p><p>天门冬二十八分去心</p><p>右五味，以砂糖和丸。一服二十八丸，日再服。满千日，脣如硃丹，面色赤白，肌肉润悦，滑腻异常，与人谈论，见者欢喜，功能不可具言。忌如前法。</p><p>△四十主身体粗皮肤甲错多诸瘢疥身中三十六疾方</p><p>胤丹八十一分 千秋七十二分 干地黄七十二分人参三十分</p><p>麦门冬七十二分去心</p><p>右五味，以酥蜜和为丸。一服三十二丸，日再服。满千日，则体生光白，行步纵阔，举止生清，多有逸能。週万日，则颜如十五女子，无问人鬼，见者欣爱。所为善事，莫不从心。</p><p>△四十一主心虚悸战栗多汗心中三十六疾方以定日合之</p><p>胤丹八十二分 人参七十二分 茯苓三十二分高良姜八十分 赤石脂二十八分</p><p>右五味，以麦门冬汁煎和为丸。一服三十二丸，日再服。满百日，所患皆愈。週千日，则问一知十，闻雷声亦不惊悚，神安志定。万日备通，触目之事，见则自悟。若多以菖蒲代高良姜，可以常服。</p><p>△四十二主陰?疝气等方</p><p>胤丹四十分 蒺藜子十二分 桃仁四十分 狸陰一具去毛，灸 海藻二十四分马毛者，沉之</p><p>右五味，蜜丸如梧桐子大。酒服二十丸，日再服，讫任意。忌殗秽，百日外无忌。</p><p>△四十三主少小脱肛或因虚冷者主之方</p><p>胤丹三十分 卷柏十二分 肉苁蓉十分 兔丝子十分</p><p>右四味，蜜丸如梧桐子大。酒服二十丸，再服，无忌。又兼胤丹传肛上，三五度差。</p><p>△四十四主虚劳五痔方</p><p>胤丹三十分 兔丝子十二分 覆盆子十二分五味子十二分 牛膝二十分干地黄二十分 当归十二分 桂心十二分</p><p>右八味蜜丸，酒服，满百日即差。服既，更合之。忌行房、生菜、陈臭物。</p><p>△四十五蠲疴禁忌论</p><p>论曰：下品疗病，暂服纵延时日，不过数剂。一差已后，能久服之，非惟疗病，神仙亦可冀也。胤丹之体，特忌猪肉酒醉，变吐无所不至，于余食并无妨废。前知三品所论者，为兼草药，所以须然。大凡论饵之法，伤慎犹好，既不损药势，得益弥速。其陈秽之物，凡人亦不宜多食，惟令昏浊精神，乱忤真气。真气既乱，邪气反入，由是百病竞生，死亡无日，而况求延年乎？而况求神仙乎？摄生之士，可不勖哉！此之教识，略举纲目，服饵之法，触类而长。凡正服药，病未全疗，必不得近房，一犯损十日药，再犯百日，三犯毕剂力绝，乃更生余病，何论于旧疾乎？有病君子，深须达之。子自服饵以来，今将二十余载，其间禁忌节度，乃至犯诫违方，善恶备经，今具述，服饵之士宜知之。得者慎重而勿秘，陰德济人，其功大矣。</p><p>胤丹二十八分 人参十分 石斛六分 兔丝子六分苟杞子六分 牛膝六分茯苓六分 桂心四分 达志六分 署预六分 肉苁蓉六分 蛇床 子四分</p><p>右十二味，依常法服。</p><p>胤丹四分 人参二两 茯苓二两 远志二两 署预二两五味子二两 杜仲二两 甘草二两 兔丝子二两 牛膝二两 续断二两 当归二两 枣膏八两 麦门冬二两去心 巴戟天二两 肉苁蓉三两</p><p>右十六味，准上，日再服，服二十丸，渐加三十丸为恒。</p><p>----------------------------------------</p><p>◎古铁胤粉方</p><p>夫金玉之药，停置积久，终无自坏，以其自然生。因其自生，故名为胤。凡断割万病，非胤不克，理药化金，非铁不成。劲利坚健，既刚既快。或光辉烛地，或销熔变化，邪精惧其鉴形，鬼神畏其刚利。夫人但贵玉石药，不知铁胤强筋骨，益气力，使心健人勇，身体轻利，疗五劳七伤，补腰脚不足，尤疗虚损，反白变黑，延年益寿，补精填髓，起陰发陽，增长业命，无三五妇，则不可辄服。功效极多，难可具记。其法取精刚蒸铁，打作片如笏形，两面磨砻使净，作三四十枚，以水净拭，即侧著甕中，放箦上盖头，泥之，置陰润处。百日开取，尽生胤也。以竹篦刮取，其丹色赤黄。于甕钵中玉磓研筛三遍，以酒浸三日，少浑，即转泻别器中，轻细飞过者，随酒取，淀著下者弃之。其随酒者又澄一日，更倾者酒，取下胤淀，日曝干，枣肉为丸，如梧桐子大。初服十五丸，日再服，渐加至三十丸，用所澄酒服益佳，百无所忌。</p><p>----------------------------------------</p><p>◎后代名医造铁胤粉</p><p>右取蒸刚铁一百斤，任意大小打作叶，厚三分许，两面刮削，平净如镜，长短方圆任意作。讫，取白盐一合，磁石毛一两，磁石亦得，水一合半，和盐搅令消，内磁石末，更若多，亦准此为数。以此盐水潠，即侧著甕中，令盖口。其甕先盛酱者佳，新者不堪。盖讫，埋甕于北陰地下，使不见日，盖甕土可一尺许，每日以盐水洒之，一如前法。</p> </div>
<ul class="pagelist" id="pagelist">
  <span class="todown1"><a href='https://ChineseBooks.github.io/daojiaoshuji/yunjiqiqian/103945.html' class='pagedaohang'>【上一篇】<i>:卷七十九 符图部一</i></a></span><span class="tomenu"><a href="https://ChineseBooks.github.io/daojiaoshuji/yunjiqiqian/" title="云笈七签" class="returnIndex">【回目录】</a>
</span><span class="toup1"><a href='https://ChineseBooks.github.io/daojiaoshuji/yunjiqiqian/103943.html' class='pagedaohang'>【下一篇】<i>：卷七十七 方药部四</i></a></span>
</ul>
<div class="line"></div>
<div class="content02" id="content02">
  <script type="text/javascript">push168("ChiBookscdn");</script>
</div>
<div class="kind">
  <h2>推荐阅读</h2>
</div>
<div class="index_list">  <a href="https://ChineseBooks.github.io/daojiaoshuji/wenshizhenjing/" target="_blank">文始真经<i>></i></a>  <a href="https://ChineseBooks.github.io/daojiaoshuji/tongxuanzhenjing/" target="_blank">通玄真经<i>></i></a>  <a href="https://ChineseBooks.github.io/daojiaoshuji/zhonglvchuandaoji/" target="_blank">钟吕传道集<i>></i></a>  <a href="https://ChineseBooks.github.io/daojiaoshuji/zhuangzibaihuawen/" target="_blank">庄子白话文<i>></i></a>  <a href="https://ChineseBooks.github.io/daojiaoshuji/liezi/" target="_blank">列子<i>></i></a>  <a href="https://ChineseBooks.github.io/daojiaoshuji/daodejingbaihuawen/" target="_blank">道德经白话文<i>></i></a>  <a href="https://ChineseBooks.github.io/daojiaoshuji/qingjingjing/" target="_blank">清静经<i>></i></a>  <a href="https://ChineseBooks.github.io/daojiaoshuji/yuhuangjing/" target="_blank">玉皇经<i>></i></a>  <a href="https://ChineseBooks.github.io/daojiaoshuji/taishanglaojunnaguanjing/" target="_blank">太上老君内观经<i>></i></a>  <a href="https://ChineseBooks.github.io/daojiaoshuji/yunjiqiqian/" target="_blank">云笈七签<i>></i></a>  </div>
<div class="content03" id="content03">
  <script type="text/javascript">push168("image3");</script>
</div>
<div class="kind">
  <h2>阅读分类导航</h2>
</div>
<div class="bot"> <a href="https://ChineseBooks.github.io/sidawenxuemingzhu/" targent="_blank">四大文学名著</a><a href="https://ChineseBooks.github.io/tangshi/" targent="_blank">唐诗</a><a href="https://ChineseBooks.github.io/songci/" targent="_blank">宋词</a><a href="https://ChineseBooks.github.io/zhuzibaijia/" targent="_blank">诸子百家</a><a href="https://ChineseBooks.github.io/shishu/" targent="_blank">史书</a><a href="https://ChineseBooks.github.io/gudaiyishu/" targent="_blank">古代医书</a><a href="https://ChineseBooks.github.io/mengxue/" targent="_blank">蒙学</a><a href="https://ChineseBooks.github.io/yijingshuji/" targent="_blank">易经书籍</a><a href="https://ChineseBooks.github.io/gudaibingshu/" targent="_blank">古代兵书</a><a href="https://ChineseBooks.github.io/gudianxiayixiaoshuo/" targent="_blank">古典侠义小说</a> </div>
<script>
   $(function(){
	    $("#mmenu").click(function(){
			  if($("#mnav").is(":hidden")){
			      $("#mnav").show();
			  }else{
			      $("#mnav").hide();
			  }
	     })
}) 	
</script>
<div class="search searchbottom">
  <form  name="formsearch" action="http://search.ChineBooks.com/cse/search">
    <input type="hidden" value="5140549751047532462" name="s">
    <input type="hidden" value="" name="nsid">
    <input type="text" maxlength="25" id="searchInput"  name="q"  class="searchInput s_ipt"/>
    <input type="submit" class="searchBtn" value="搜索" />
    <select name="searchtype" class="search-option" id="search-option" style="display:none;">
      <option value="title" selected='1'>检索标题</option>
      <option value="titlekeyword">智能模糊</option>
    </select>
  </form>
</div>
<div class="footer">
    <p><a href="http://book.ChineBooks.com">电脑版</a></p>
    <p>博古文刊</p>
</div>
<script>
var _hmt = _hmt || [];
(function() {
var hm = document.createElement("script");
hm.src = "https://hm.ChiBooks.com/hm.js?439e35470defdfe66d70b6886ac84ba3";
var s = document.getElementsByTagName("script")[0];
s.parentNode.insertBefore(hm, s);
})();
</script>

</body>
</html>